એજ શ્રેણીમાં આગળ વધીએ તો લગાનનું “રાધા કૈસે ન જલે” ખૂબ જ પસંદ કરાયું હતું. જેમાં રાધાકૃષ્ણની રાસલીલાને કેન્દ્રમાં રાખીને ડાંડિયાની ધૂન ખૂબ કર્ણપ્રિય બનાવી હતી. સલમાન ખાન પર ફિલ્માવેલું જય હો ફિલ્મનું ગીત ફોટોગ્રાફિ ગીતમાં અચકો – મચકોની ટેગ લાઈન અને ‘ચાલશે’ શબ્દ સાથે લખાયેલ ગીત ખૂબ હિટ ગયેલું. લગ્નપ્રસંગે ધમાલ અને છેડછાડ કરવામાં આ ગીતની પ્રસંગોએ પહેલી પસંદગી પામે એવું છે. રઈશ ફિલ્મનું “ઊડી ઊડી જાય… દિલ કી પતંગ…”માં શાહરૂખને ગરબાની ધૂને નાચતો ગાતો જોવાની દર્શકોને મજા પડી હતી એવું ચોક્કસ કહી શકાય. કુલ મળીને બોલિવૂડના ત્રણેય ખાનોએ ગરબાની ધૂને રમઝટ જમાવી લીધી છે એમ કહી શકાય.